*APSTIPRINĀTS:*

*ar iepirkuma komisijas 2019.gada 28.jūnija*

*sēdes protokolu Nr.3*

**VAS “Latvijas dzelzceļš”**

**Atklātā konkursa**

**„Daugavpils pieņemšanas parka un tam piebraucamo ceļu attīstība – būvniecība”**

**(iepirkuma identifikācijas Nr. LDZ 2019/7-IB/6.2.1.2/16/I/003/01-04)**

**SKAIDROJUMS Nr.1**

|  |  |  |
| --- | --- | --- |
| Nr.p.k. | *Jautājumi* | *Atbildes* |
| **1.** | Iepazīstoties ar atklātā konkursa „Daugavpils pieņemšanas parka un tam piebraucamo ceļu attīstība – būvniecība” (iepirkuma identifikācijas Nr. LDZ 2019/7-IB/6.2.1.2/16/I/003/01-04) nolikumu ir radies šāds jautājums:Saskaņā ar Pasūtītāja Prasību 1.sējuma „Vispārīgās prasības” 1.pielikuma – Tehnisko noteikumu 2.12., 2.13., 2.15.punktu, 3.sējuma „Signalizācijas sistēma” Section 4 „Technical Requirments for Projected Systems” 6.8.2, 6.8.4, 6.8.5, 6.8.6, 7.2 punktu un šī sējuma Section 6 „Scope of Works” 11., 52.,53., 54., 58., 59., 75., 76., 78., 84., 85., 89.punktu, Uzņēmējam jānodrošina savietojamība ar esošo mikroprocesoru centralizācijas sistēmu un dispečercentralizācijas sistēmu, jāintegrē jaunā sistēma esošajā dispečercentralizācijā un jāveic izmaiņas blakus izvietoto dzelzceļa staciju esošā mikroprocesoru centralizācijas sistēmā un esošā dispečercentralizācijā.Lūdzam izskaidrot, vai Uzņēmējam ir jāievieš izmaiņas esošo sistēmu aparatūrā un programmatūrā. Ja izmaiņām jābūt ieviestām, tad lūdzam norādīt esošo sistēmu ražotāju.Lai sagatavotu vislabāko tehnisko un saimnieciski visizdevīgāko piedāvājumu, lūdzam izsniegt esošo signalizācijas sistēmu un esošās dispečercentralizācijas sistēmas tehnisko dokumentāciju, iekārtu specifikācijas, tehniskos aprakstus, datu pārraides protokolus un interfeisu aprakstus. | Uzņēmējam, lai veiktu jaunu sistēmu integrāciju, nepieciešams veikt izmaiņas esošajās sistēmās. Informācija par esošajām sistēmām blakus esošajās stacijās ir pieejama Pasūtītāja prasību 3.sējuma 2.sadaļā. Esošā DC sistēma ir Bombardier Ebiscreen 2000. Esošo signalizācijas sistēmu un esošās dispečercentralizācijas sistēmas tehniskā dokumentācija, iekārtu specifikācijas, tehniskie apraksti, datu pārraides protokoli un interfeisu apraksti tiks nodoti Uzņēmējam pēc līguma noslēgšanas projektēšanas laikā. |
| **2.** | Lūdzam Pasūtītājam pagarināt piedāvājuma iesniegšanas termiņu par 2 mēnešiem, jo, lai pretendents spētu sagatavot piedāvājumu, tam ir jāpiesaista ārvalstu partnerus gan kvalifikācijas prasību izpildei, gan iekārtu un materiālu piegādes piedāvājuma sagatavošanai. Lai sagatavotu piedāvājumu sadarbībā ar ārvalstu partneriem, pretendentam ir:1. jāveic nolikuma un tehnisko specifikāciju tulkošanas darbi;
2. jānoslēdz ar ārvalstu partneriem konfidencialitātes līgums (nolikuma punkts 2.6.4.);
3. jāveic pārrunas par tehniskajiem risinājumiem, materiālu un iekārtu specifikācijām, piegādes termiņiem un ekonomiski pamatotiem cenu piedāvājumiem.

Visi iepriekš minētie iemesli būtiski pagarina piedāvājuma sagatavošanas termiņu.Tāpat papildus lūdzam Pasūtītājam vērst uzmanību, ka:* dotais konkurss ir zematslēgas projekts, kas sevī ietver tehnoloģiski sarežģītus risinājumus, kuru izpildei pretendentam nepieciešams papildus laiks;
* šobrīd Eiropā ir vasaras periods, kad liela daļa ražotāju un ārvalstu partneru vadošie speciālisti atrodas atvaļinājumā, kas kavē savlaicīgu piedāvājuma sagatavošanu.
 | Informējam, ka piedāvājuma iesniegšanas un atvēršanas termiņš tiks pagarināts līdz 2019.gada 1.augustam.Grozījumi tiks publicēti tuvāko dienu laikā. |
| **3.** | Sakarā ar to, kad Latvijā netiek ražots iepirkumā norādītās mikroprocesoru centralizācijas sistēmas, kas balstītas uz toņfrekvences sliežu ķēžu darbības pamatprincipu un nodrošina automātisko lokomotīvju signalizācijas nepārtraukto (ALSN) kodēšanu, ir nepieciešams piesaistīt piegādātājus no ārvalstīm.Tā kā konkursa dokumentācija ir pieejam tikai latviešu valodā, tad ir jāveic attiecīgie tulkojumi, lai ārvalstu piegādātāji var iepazīties ar nepieciešamajām kvalifikācijas un tehniskajām prasībām, tā pat būs jāveic viņu sagatavoto dokumentu tulkošana latviski, lai iesniegtu piedāvājumu, saskaņā ar nolikuma 5.1.punktu.Ārvalstu piegādātājiem ir nepieciešams iepazīties ar konkursa prasībām un specifikācijām, saņemt no atbildīgajām institūcijām kvalifikāciju apliecinošas izziņas, saņemt atsauksmes par realizētajiem projektiem, kā arī iepazīties ar objektu un sagatavot cenas un tehnisko piedāvājumu.Tā kā konkurss ir izsludināts atkārtoti, tad citiem pretendentiem, kuri piedalījās iepriekšējā, atceltajā konkursā, daudzi no iepriekš uzskaitītajiem iemesliem, pašreiz sniedz priekšrocības piedāvājuma sagatavošanā.Ņemot vērā iepriekš minēto, lai kvalitatīvi sagatavotu piedāvājumu, saskaņā ar atklāta konkursa prasībām, un iesniegtu to Pasūtītājam, lūdzam pagarināt iesniegšanas termiņu līdz 2019.gada 8.augustam. | Informējam, ka piedāvājuma iesniegšanas un atvēršanas termiņš tiks pagarināts līdz 2019.gada 1.augustam.Grozījumi tiks publicēti tuvāko dienu laikā. |
| **4.** | Nolikuma 2.pielikumā minēts, ka “Pretendentam (prasību var izpildīt viens no personu apvienības vai personālsabiedrības dalībniekiem) ir jābūt pieredzei projektos, kas ir pabeigti pēdējo 5 (piecu) gadu laikā līdz piedāvājuma iesniegšanas dienai (no 2014.gada līdz piedāvājuma iesniegšanas dienai)”. Lūdzam Pasūtītāju apstiprināt, ka pieredze projektos tiks atzīta par atbilstošu sākot no 2014.gada 01.janvāra līdz piedāvājuma iesniegšanas dienai. | Apstiprinām, ka pieredze projektos tiks atzīta par atbilstošu sākot no 2014.gada 1.janvāra līdz piedāvājuma iesniegšanas dienai. |
| **5.** | Lūdzam Pasūtītāju apstiprināt, ka Pretendents ir tiesīgs visu dokumentu atvasinājumus un tulkojumus apstiprināt ar vienu apliecinājumu ievērojot Ministru kabineta 2018.gada 4. septembra noteikumu Nr.558 „Dokumentu izstrādāšanas un noformēšanas kārtība” prasības, kā tas noteikt nolikuma 5.1. punktā. | Pretendents ir tiesīgs visu dokumentu atvasinājumus un tulkojumus apstiprināt ar vienu apliecinājumu, ievērojot Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasības. |
| **6.** | Lūdzam Pasūtītāju apstiprināt, ka Pretendents ir tiesīgs piesaistīt vienu sertificētu speciālistu, kas individuāli atbilst visām izvirzītajām amata nosaukuma prasībām, uz vairākām Nolikuma 3. pielikumā noteiktajām pozīcijām, ja Pretendenta iesaistītajam speciālistam ir atbilstoša pieredze un kvalifikācija noteikto prasību izpildei. | Pretendents ir tiesīgs piesaistīt vienu sertificētu speciālistu, kas individuāli atbilst visām izvirzītajām amata nosaukuma prasībām, uz vairākām Nolikuma 3.pielikumā noteiktajām pozīcijām, ja Pretendenta iesaistītajam speciālistam ir atbilstoša pieredze un kvalifikācija noteikto prasību izpildei. |
| **7.** | Nolikuma 5.1. punkts paredz, ka “Visiem dokumentiem jābūt noformētiem papīra formātā latviešu valodā. Citās valodās iesniegtajiem dokumentiem jāpievieno tulkojums latviešu valodā”, bet Iepazīstoties ar nolikuma 5. pielikuma “Pasūtītāja prasības” 3. sējumu “Signalizācijas sistēmas” konstatējām, ka oriģināli sējuma teksts ir angļu valodā bez tulkojuma latviešu valodā.Lūdzam Pasūtītāju apstiprināt, ka arī Pretendents ir tiesīgs, iesniedzot piedāvājumu, nolikuma 4. pielikuma 14. veidlapas“ Tehniskais piedāvājums” attiecīgās ailes 1. un 2. punktos par dzelzceļa signalizācijas sistēmu aizpildīt angļu valodā, izmantojot oriģinālo tekstu angļu valodā no konkursa nolikuma 5. pielikuma “Pasūtītāja prasības” 3. sējuma “Signalizācijas sistēmas”. | Pretendentam atļauts iesniegt tehniskā piedāvājuma daļu angļu valodā daļā, kas attiecas uz Pasūtītāja prasību 3.sējumu “Signalizācijas sistēma”. |
| **8.** | Lai sagatavotu kvalitatīvu un prasībām atbilstošu piedāvājumu, lūdzam pagarināt piedāvājuma iesniegšanas termiņu līdz 2019. gada 12. augustam. Pagarinājums nepieciešams saistībā ar to, ka:* iepirkuma priekšmets ir tehniski komplicēts, tādēļ kvalitatīva piedāvājuma sagatavošanai ir nepieciešams papildus laiks;
* piedāvājuma sagatavošanā ir iesaistīti ārzemju sadarbības partneri, līdz ar to informācijas saņemšanai, apkopošanai kā arī tulkošanas darbu veikšanai nepieciešams papildus laiks;
* šobrīd ir aktīvs atvaļinājumu periods, gan Latvijā, gan ārvalstīs, kas kavē savlaicīgu informācijas saņemšanu.
 | Informējam, ka piedāvājuma iesniegšanas un atvēršanas termiņš tiks pagarināts līdz 2019.gada 1.augustam.Grozījumi tiks publicēti tuvāko dienu laikā. |
| **9.** | 2019.gada 5.jūnijā VAS “Latvijas dzelzceļš” (reģistrācijas Nr.: 40003032065, adrese: Gogoļa iela 3, Rīga, LV-1547) ir izsludinājusi atklātu konkursu “Daugavpils pieņemšanas parka un tam piebraucamo ceļu attīstība – būvniecība”, iepirkuma identifikācijas nr. LDZ 2019/7 – IB/6.2.1.2/16/I/003/01-04, turpmāk tekstā – iepirkums. Iepirkums eis.gov.lv tika izsludināts 2019.gada 05. jūnijā, savukārt piedāvājumu iesniegšanas termiņš ir noteikts 2019. gada 11. jūlijs.Kaut gan noteiktais termiņš atbilst 2017.gada 28. marta MK noteikumu Nr. 187 “Sabiedrisko pakalpojumu sniedzēju iepirkuma procedūru un metu konkursu norises kārtība” 3. punktā noteiktam minimālam termiņam, tomēr ņemot vērā iepirkuma apmēru un sarežģītību, tas būtu nosakāms garāks.Sabiedrisko pakalpojumu sniedzēju iepirkumu likuma 41. panta 1. daļā ir noteikts, ka pasūtītājs, nosakot pieteikumu vai piedāvājumu iesniegšanas termiņus, ņem vērā iespējamā iepirkuma līguma sarežģītības pakāpi un laiku, kāds nepieciešams piedāvājumu sagatavošanai. Konkrētajā gadījumā, ir īpaši augsta iepirkuma līguma sarežģītības pakāpe, kas ietver ar dzelzceļa signalizācijas ierīcēm saistītus darbus, cauruļvadu, komunikāciju un elektropadeves līniju būvdarbus, ēku būvdarbus, dzelzceļa satiksmes vadības programmatūras izstrādes pakalpojumus, inženiertehniskās projektēšanas pakalpojumus, sliežu montāžas darbus, kā arī citus dzelzceļu un ceļu būvdarbus, no kā arī izriet īpaši komplicēta un sarežģīta piedāvājuma sagatavošana, kurā ir jāaptver vairākas nozares, kā arī jāiesaista ārzemju partneri. Līdz ar to, šobrīd noteiktais minimālais piedāvājumu iesniegšanas termiņš, gan atlases dokumentu, gan tehniskā un finanšu piedāvājumu sagatavošanai un iesniegšanai, ir nepietiekams un nesamērīgi īss, ņemot vērā šī iepirkuma apmēru un sarežģītības pakāpi. Vienlaicīgi, ņemot vērā, ka ieinteresētais piegādātājs iepirkumā plāno piedalīties ar ārvalstu sadarbības partneriem, ir nepieciešams papildus laiks dokumentu sagatavošanai, ārvalstu kompetentu iestāžu izziņu saņemšanai un iztulkošanai. Pamatojoties uz iepriekš minēto, lūdzam izskatīt iespēju pagarināt piedāvājuma iesniegšanas termiņu vismaz par 2 (divām) nedēļām. | Informējam, ka piedāvājuma iesniegšanas un atvēršanas termiņš tiks pagarināts līdz 2019.gada 1.augustam.Grozījumi tiks publicēti tuvāko dienu laikā. |